Publication: Magyar Közlöny
Issue: MK-1999-24 (Year: 1999, Number: 24)
Era: 1990-2004
Section: nyilvántartásról szóló 68/1993. (V. 5.) Korm. rendelet (a továbbiakban: R.) 11. §-ának (1) bekezdése] és az R. 6. §-ának
Paragraph Index: 42

7. pont: keltezés és olvasható aláírások. ca) Az „Értesítés”-t a tartalékállományba helyezést követő két munkanapon belül kell megküldeni annak a közigazgatási hivatalnak, amely a munkáltató közigazgatási szerv székhelye szerint illetékes — központi közigazgatási szervek esetében a BM Közszolgálati Főosztályának — (a továbbiakban együtt: adatgyűjtő). Ha a tartalékállományba helyezésre vonatkozó döntés (a kinevezési/munkáltatói jogkör gyakorlása okán) az irányító/felügyeleti jogkört gyakorló (központi) közigazgatási szervben születik meg, az „Értesítés”-t akkor is annak a helyi, területi szervnek a székhelye szerinti közigazgatási hivatalhoz kell eljuttatni, ahol a felmentett köztisztviselő a munkáját végzi (pl. a megyei hivatal hivatalvezetője). cb) Az „Értesítés” eredeti példányát személyesen, kézbesítéssel, futárszolgálattal, postai úton kell eljuttatni az adatgyűjtőhöz. Ha faxon vagy számítástechnikai eszközzel továbbítják, a KTV TARTINFO csak akkor naplózhatja a megérkezést, ha az eredeti példány az adatgyűjtőhöz megérkezik. cc) Az „Értesítés” személyi irat. Kezelését a Közszolgálati Adatvédelmi Szabályzathoz kötődően kell szabályozni: a munkáltató közigazgatási szervben legalább egy évig irattározni kell, majd ezt követően selejtezhető. Számítógépes feldolgozás esetén a személyazonosításra alkalmas adatokat a munkáltató közigazgatási szervben a tartalékállomány végét követően az „Értesítés”-ből véglegesen törölni kell.

Source: https://magyarkozlony.hu/hivatalos-lapok/ff54896e37af0c7ee2a54001f051e61b3b6fac03/dokumentumok/2d5c6887a005220500796cb77f04137bbc953037/letoltes